ai4bharat/Pralekha huggingface dataset:
തെരഞ്ഞെടുപ്പ് കമ്മീഷന്
2019 പൊതുതെരഞ്ഞെടുപ്പ് സംബന്ധിച്ച് തെരഞ്ഞെടുപ്പ് കമ്മീഷൻ അറ്റ്ലസ് പുറത്തിറക്കി
ന്യൂഡൽഹി, ജൂൺ 18, 2021
2019 പൊതുതെരഞ്ഞെടുപ്പ് സംബന്ധിച്ച് കേന്ദ്ര തെരഞ്ഞെടുപ്പ് കമ്മീഷൻ അറ്റ്ലസ് പുറത്തിറക്കി. മുഖ്യ തിരഞ്ഞെടുപ്പ് കമ്മീഷണർ ശ്രീ സുശീൽ ചന്ദ്ര, തിരഞ്ഞെടുപ്പ് കമ്മീഷണർ ശ്രീ രാജീവ് കുമാർ, തിരഞ്ഞെടുപ്പ് കമ്മീഷണർ ശ്രീ അനുപ് ചന്ദ്ര പാണ്ഡെ എന്നിവർ ചേർന്നാണ് 2021 ജൂൺ 15 ന് ‘പൊതുതെരഞ്ഞെടുപ്പ് 2019 - ഒരു അറ്റ്ലസ്’  പുറത്തിറക്കിയത്. 2019 ലെ പൊതുതെരഞ്ഞെടുപ്പിനെ സംബന്ധിച്ച എല്ലാ ഡാറ്റയും സ്ഥിതിവിവരക്കണക്കുകളും അറ്റ്ലസ് ഉൾക്കൊള്ളുന്നു.
തിരഞ്ഞെടുപ്പിന്റെ വിവിധ വശങ്ങൾ ചിത്രീകരിക്കുന്ന 42 പ്രമേയപരമായ ഭൂപടങ്ങളും, 90 പട്ടികകളും ഇതിൽ ഉണ്ട്. ഇന്ത്യൻ തിരഞ്ഞെടുപ്പുമായി ബന്ധപ്പെട്ട രസകരമായ വസ്തുതകളും, സംഭവവികാസങ്ങളും, നിയമപരമായ വ്യവസ്ഥകളും അറ്റ്ലസ് പങ്കിടുന്നു.
1951-52 ലെ ആദ്യ പൊതുതെരഞ്ഞെടുപ്പ് മുതൽ, കമ്മീഷൻ, വിവരണ, സ്റ്റാറ്റിസ്റ്റിക്കൽ പുസ്തകങ്ങളുടെ രൂപത്തിൽ തിരഞ്ഞെടുപ്പ് വിവരങ്ങളുടെ സമാഹാരം പ്രസിദ്ധീകരിച്ചു വരുന്നു. 2019 ൽ നടത്തിയ 17-ാമത് പൊതുതെരഞ്ഞെടുപ്പ് മനുഷ്യ ചരിത്രത്തിലെ ഏറ്റവും വലിയ ജനാധിപത്യ പ്രക്രിയയായിരുന്നു.
വോട്ടർമാരുടെ ലിംഗാനുപാതം, വിവിധ പ്രായ വിഭാഗങ്ങളിലെ വോട്ടർമാർ തുടങ്ങിയ താരതമ്യ ചാർട്ടുകളിലൂടെയും, വിവിധ വിഭാഗങ്ങളിലെ വോട്ടർമാരുടെ ഡാറ്റയും അറ്റ്ലസ് ചിത്രീകരിക്കുന്നു. 2019 ലെ പൊതുതെരഞ്ഞെടുപ്പ് ഇന്ത്യൻ തെരഞ്ഞെടുപ്പ് ചരിത്രത്തിലെ ഏറ്റവും കുറഞ്ഞ ലിംഗപരമായ അന്തരത്തിന് സാക്ഷ്യം വഹിച്ചു.
മറ്റ് വിവിധ വിഭാഗങ്ങളിൽ, 1951 മുതൽ പൊതുതെരഞ്ഞെടുപ്പിൽ മത്സരിക്കുന്ന സ്ഥാനാർത്ഥികളുടെ എണ്ണത്തെ അറ്റ്ലസ് താരതമ്യം ചെയ്യുന്നു. 2019 ലെ പൊതുതെരഞ്ഞെടുപ്പിൽ രാജ്യത്തൊട്ടാകെയുള്ള 11,692 നാമനിർദ്ദേശ പത്രികകളിൽ നിന്ന് നാമനിർദ്ദേശങ്ങളുടെ നിരസനം, പിൻവലിക്കൽ എന്നിവക്ക് ശേഷം 8054 യോഗ്യതയുള്ള മത്സരാർത്ഥികൾ ഉണ്ടായിരുന്നു.
(വിശദാംശങ്ങൾ പരിശോധിക്കുന്നതിന്, ഇ-അറ്റ്ലസ് https://eci.gov.in/ebooks/eci-atlas/index.html എന്ന ലിങ്കിൽ ലഭ്യമാണ്. നിർദ്ദേശങ്ങൾ ഉണ്ടെങ്കിൽ, കമ്മീഷന്റെ ഇഡിഎംഡി ഡിവിഷനുമായി പങ്കിടാം.
പ്രധാനമന്ത്രിയുടെ ഓഫീസ്
ആഗോളതലത്തിലെ പ്രമുഖ എണ്ണ പ്രകൃതിവാതക കമ്പനികളുടെ സി.ഇ.ഒമാരുമായി പ്രധാനമന്ത്രി ആശയവിനിമയം നടത്തുകയും ഇന്ത്യാ എനര്ജി ഫോറം ഉദഘാടനം ചെയ്യുകയും ചെയ്യും
നീതി ആയോഗും പെട്രോളിയം പ്രകൃതി വാതക മന്ത്രാലയവും ചേര്ന്ന് സംഘടിപ്പിക്കുന്ന വാര്ഷികപരിപാടിയില് ആഗോളതലത്തിലെ പ്രമുഖ എണ്ണ പ്രകൃതിവാതക കമ്പനികളുടെ സി.ഇ.ഒ മാരുമായി 2020 ഒക്ടോബര് 26ന് വൈകിട്ട് ആറുമണിക്ക് പ്രധാനമന്ത്രി ശ്രീ നരേന്ദ്രമോദി വിഡിയോ കോണ്ഫറന്സിംഗിലൂടെ ആശയവിനിമയം നടത്തും.
ലോകത്തെ മൂന്നാമെത്ത പ്രധാനപ്പെട്ട അസംസ്കൃത എണ്ണ ഉപഭോക്താവും നാലാമത്തെ വലിയ എല്.എന്.ജി ഇറക്കുമതിക്കാരുമായ ഇന്ത്യ ആഗോള എണ്ണ പ്രകൃതിവാതക മേഖലയിലെ ഒരു പ്രധാനിയാണ്. ഒരു നിഷ്ക്രിയ ഉപഭോക്താവില് നിന്നും സജീവമാകുന്നതിനും ആഗോള എണ്ണ പ്രകൃതിവാതക ശൃംഖലയിലെ ഓഹരിപങ്കാളികളാകേണ്ടതിന്റെ ആവശ്യകതയും മനസിലാക്കികൊണ്ട് നീതി ആയോഗ് 2016ല് ആഗോള എണ്ണ പ്രകൃതിവാതക സി.ഇ.ഒ മാരും പ്രധാനമന്ത്രിയുമായി പ്രഥമ വട്ടമേശ സമ്മേളനത്തിന് മുന്കൈയെടുത്തിരുന്നു.
തുടര്ന്നുള്ള ഓരോ വര്ഷവും ആഗോള എണ്ണ പ്രകൃതിവാതക മേഖലയ്ക്ക് രൂപംനല്കുന്ന 45-50 ആഗോള സി.ഇ.ഒമാരും പ്രധാനപ്പെട്ട ഓഹരിപങ്കാളികളും അവസരങ്ങളേയും പ്രശ്നങ്ങളേയും കുറിച്ച് പ്രധാനമന്ത്രിയുമായി ആശയവിനിമയം നടത്തുന്നതിനായി ഒത്തുചേര്ന്നുവെന്നത് ഈ പരിപാടിയുടെ വളര്ച്ചയാണ് വ്യക്തമാക്കുന്നത്. ചര്ച്ചകളുടെ ഗാംഭീര്യം, നിര്ദ്ദേശങ്ങളുടെ ഗുണനിലവാരം, പ്രവര്ത്തിക്കുന്നതിന്റെ ഗൗരവം എന്നിവയിലൂടെയെല്ലാം പ്രധാനമന്ത്രിയുമായി സി.ഇ.ഒമാരുടെ പ്രതിവര്ഷ ആശയവിനിമയത്തിന്റെ നേട്ടം പ്രകടമാണ്.
നീതി ആയോഗും പെട്രോളിയും പ്രകൃതിവാതക മന്ത്രാലയവും സംഘടിപ്പിക്കുന്ന അഞ്ചാമത്തെ അത്തരം പരിപാടിയാണിത്. ഈ വര്ഷത്തെ പരിപാടിയില് ആഗോളതലത്തിലെ പ്രമുഖ പെട്രോളിയും പ്രകൃതിവാതക കമ്പനികളിലെ 45ല് പരം സി.ഇ.ഒമാര് പങ്കെടുക്കും.
എറ്റവും മികച്ച രീതികള് മനസിലാക്കുന്നതിനുള്ള ആഗോള വേദി നൽകുക, പരിഷ്ക്കാരങ്ങള് ചര്ച്ചചെയ്യുക, ഇന്ത്യന് എണ്ണ പ്രകൃതിവാതക മൂല്യശൃംഖലയില് നിക്ഷേപങ്ങള് വേഗതയിലാക്കുന്നതിനുള്ള തന്ത്രങ്ങള് അറിയിക്കുക എന്നിവയാണ് ഈ യോഗത്തിന്റെ പിന്നിലെ ലക്ഷ്യങ്ങള്.
പ്രധാനമന്ത്രിയുടെ ഓഫീസ്
തൊഴിൽമേളയുടെ ഭാഗമായി, ഗവണ്മെന്റ് വകുപ്പുകളിലും സ്ഥാപനങ്ങളിലും പുതുതായി നിയമിതരായവർക്ക് ജൂൺ 13ന്  പ്രധാനമന്ത്രി 70,000 നിയമനക്കുറിപ്പുകൾ വിതരണം ചെയ്യും
വിവിധ ഗവണ്മെന്റ് വകുപ്പുകളിലും സ്ഥാപനങ്ങളിലും പുതുതായി നിയമിതരായവർക്കുള്ള നിയമനക്കുറിപ്പുകൾ പ്രധാനമന്ത്രി ശ്രീ നരേന്ദ്രമോദി 2023 ജൂൺ 13ന്  വിതരണം ചെയ്യും. വിദൂരദൃശ്യസംവിധാനത്തിലൂടെ രാവിലെ 10.30നാണ് ചടങ്ങ്. ഏകദേശം 70,000 നിയമനക്കുറിപ്പുകൾ പ്രധാനമന്ത്രി വിതരണം ചെയ്യും. പുതുതായി നിയമനം ലഭിച്ചവരെ ചടങ്ങിൽ പ്രധാനമന്ത്രി അഭിസംബോധന ചെയ്യും.
രാജ്യത്തുടനീളം 43 സ്ഥലങ്ങളിലാണു തൊഴിൽ മേള നടക്കുക. ഈ സംരംഭത്തെ പിന്തുണയ്ക്കുന്ന കേന്ദ്ര ഗവൺമെന്റ് വകുപ്പുകളിലും സംസ്ഥാന/കേന്ദ്രഭരണപ്രദേശ ഗവണ്മെന്റ് വകുപ്പുകളിലും നിയമനം നടക്കും. ധനകാര്യ സേവന വകുപ്പ്, തപാൽ വകുപ്പ്, സ്കൂൾ വിദ്യാഭ്യാസ വകുപ്പ്, ഉന്നത വിദ്യാഭ്യാസ വകുപ്പ്, പ്രതിരോധ മന്ത്രാലയം, റവന്യൂ വകുപ്പ്, ആരോഗ്യ കുടുംബ ക്ഷേമ മന്ത്രാലയം, ആണവോർജ വകുപ്പ്, റെയിൽവേ മന്ത്രാലയം, ഓഡിറ്റ് ആൻഡ് അക്കൗണ്ട്സ് വകുപ്പ് എന്നിവയുൾപ്പെടെ വിവിധ വകുപ്പുകളിലേക്കാണ് രാജ്യമെമ്പാടുംനിന്നു തെരഞ്ഞെടുക്കപ്പെട്ടവർക്കുള്ള നിയമനം.
തൊഴിലവസരങ്ങൾ സൃഷ്ടിക്കുന്നതിന് ഉയർന്ന മുൻഗണന നൽകാനുള്ള പ്രധാനമന്ത്രിയുടെ പ്രതിബദ്ധത നിറവേറ്റുന്നതിനുള്ള ചുവടുവയ്പാണ് തൊഴിൽ മേള. കൂടുതൽ തൊഴിലവസരങ്ങൾ സൃഷ്ടിക്കുന്നതിനായി തൊഴിൽമേള ഉത്തേജമായി വർത്തിക്കും. യുവാക്കൾക്ക് അവരുടെ ശാക്തീകരണത്തിനും ദേശീയ വികസനത്തിൽ പങ്കാളിത്തത്തിനും അർഥവത്തായ അവസരങ്ങൾ പ്രദാനം ചെയ്യുന്നതിനും ഇതു സഹായിക്കും.
പുതുതായി നിയമിതരായവർക്ക് iGOT കർമയോഗി പോർട്ടലിലെ ഓൺലൈൻ മൊഡ്യൂളായ 'കർമയോഗി പ്രാരംഭ്' വഴി സ്വയം പരിശീലനത്തിനുള്ള അവസരവും ലഭിക്കും. 'എവിടെനിന്നും ഏതു പകരണത്തിലും' പഠിക്കുന്നതിനുള്ള സൗകര്യത്തിനായി 400-ലധികം ഇ-ലേണിങ് കോഴ്സുകൾ ഇതിൽ ലഭ്യമാക്കിയിട്ടുണ്ട്.
--ND--
(
സാമൂഹ്യനീതി, ശാക്തീകരണ മന്ത്രാലയം
ഓടകൾ, സെപ്റ്റിക് ടാങ്കുകൾ എന്നിവ മനുഷ്യ സഹായത്തോടെ വൃത്തിയാക്കുന്നത് മൂലമുള്ള മരണങ്ങൾ
ഓടകൾ, സെപ്റ്റിക് ടാങ്കുകൾ എന്നിവ അപകടകരമായ വിധത്തിൽ വൃത്തിയാക്കുന്നത് മൂലമുണ്ടാകുന്ന മരണങ്ങൾ, 2013ലെ "തോട്ടിപ്പണി നിരോധന പുനരധിവാസ ചട്ടങ്ങൾ" പ്രകാരമുള്ള സുരക്ഷാ മുൻകരുതലുകളുടെ ലംഘനം എന്നിവ ഭരണകൂടം ഗൗരവത്തോടെയാണ് കണക്കിലെടുക്കുന്നത്
ശുചീകരണ പ്രവർത്തനങ്ങളിൽ ഏർപ്പെട്ടിരിക്കുന്ന തൊഴിലാളികൾക്ക് പരിശീലനം നൽകൽ, അവർക്ക് ആവശ്യമായ യന്ത്ര സഹായം ലഭ്യമാക്കൽ എന്നിവയ്ക്കായി നിരവധി നടപടികൾ സ്വീകരിച്ചിട്ടുണ്ട്. ഇതേതുടർന്ന് ശുചീകരണ പ്രവർത്തനങ്ങളിൽ ഏർപ്പെടുന്നതിനിടെയുണ്ടാകുന്ന അപകടമരണങ്ങൾ 2019 നെ അപേക്ഷിച്ച് , 2021ൽ 24 ആയി കുറഞ്ഞിട്ടുണ്ട്.
കേന്ദ്ര ഭവന നിർമ്മാണ നഗരകാര്യ മന്ത്രാലയം, കുടി വെള്ള-ശുചിത്വ വകുപ്പ് എന്നിവയുമായുള്ള ചർച്ചകളിലൂടെ, യന്ത്രവൽകൃത ശുചീകരണ സംവിധാനം ലക്ഷ്യമിട്ടുള്ള ഒരു ദേശീയനയത്തിനു രൂപം നൽകിയിട്ടുണ്ട്. താഴെപ്പറയുന്നവയാണ് നയത്തിന്റെ ലക്ഷ്യങ്ങൾ:
1) എല്ലാ ജില്ലകളിലും ഉത്തരവാദിത്തപ്പെട്ട ശുചീകരണ ഉദ്യോഗസ്ഥരെ നിയമിക്കൽ
2) എല്ലാ മുനിസിപ്പാലിറ്റികളിലും ശുചീകരണ പ്രതികരണ യൂണിറ്റുകൾ  സ്ഥാപിക്കൽ
3) യന്ത്രസഹായത്തോടുകൂടി ഉള്ള ശുചീകരണ പ്രവർത്തനങ്ങൾക്ക് ആവശ്യമായ വാഹനങ്ങൾ, സംവിധാനങ്ങൾ, യന്ത്രങ്ങൾ എന്നിവ നൽകിക്കൊണ്ട് SRU കളെ സജ്ജമാക്കൽ
4) യന്ത്രവത്കൃത ശുചീകരണ പ്രവർത്തനങ്ങൾക്കായി മികച്ച പരിശീലനം ലഭിച്ച മനുഷ്യവിഭവശേഷി
5) ഓടകൾ, സെപ്റ്റിക് ടാങ്കുകൾ എന്നിവ കെട്ടിക്കിടക്കുന്നത് സംബന്ധിച്ച പരാതി സ്വീകരണത്തിനായി 24x7 പ്രവർത്തിക്കുന്ന ഹെല്പ് ലൈൻ
6) സെപ്റ്റിക് ടാങ്കുകളിൽ നിന്നുള്ള മാലിന്യങ്ങളുടെ നീക്കം, ഗതാഗതം, സംസ്കരണം എന്നിവയ്ക്കായി പ്രത്യേക സംവിധാനങ്ങൾ സജ്ജമാക്കൽ
7) മുനിസിപ്പാലിറ്റി ജീവനക്കാർ, കരാറുകാർ എന്നിവർക്ക് ഓടകൾ, സെപ്റ്റിക് ടാങ്കുകൾ എന്നിവയുടെ യന്ത്രവൽകൃത ശുചീകരണം സംബന്ധിച്ച പരിശീലനം
സാമൂഹ്യനീതി ശാക്തീകരണ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ രാംദാസ് അതാവ്ലേ രാജ്യ സഭയിൽ ഇന്ന് രേഖാമൂലം അറിയിച്ചതാണ് ഇക്കാര്യം.
പ്രധാനമന്ത്രിയുടെ ഓഫീസ്
നേപ്പാളിലെ ലുംബിനിയിൽ ബുദ്ധജയന്തി ആഘോഷം
നേപ്പാളിലെ ലുംബിനിയിലെ ഇന്റർനാഷണൽ കൺവെൻഷൻ സെന്ററിലും മെഡിറ്റേഷൻ ഹാളിലും നടന്ന 2566-ാമത് ബുദ്ധജയന്തി ആഘോഷത്തിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. അദ്ദേഹത്തോടൊപ്പം നേപ്പാൾ പ്രധാനമന്ത്രി റിട്ട. ബഹു. ഷേർ ബഹാദൂർ ദ്യൂബയും അദ്ദേഹത്തിന്റെ ഭാര്യ ഡോ. അർസു റാണ ദ്യൂബയും പങ്കുചേർന്നു.
ലുംബിനി വികസന ട്രസ്റ്റ് ചെയർമാൻ കൂടിയായ നേപ്പാളിലെ സാംസ്കാരിക, ടൂറിസം, സിവിൽ ഏവിയേഷൻ മന്ത്രി ശ്രീ. പ്രേം ബഹാദൂർ ആലെ, ലുംബിനി മുഖ്യമന്ത്രി ശ്രീ. കുൽ പ്രസാദ് കെ.സി., ലുംബിനി വികസന ട്രസ്റ്റ് വൈസ് ചെയർമാൻ മെറ്റെയ്യ ശാക്യ പുട്ട, നേപ്പാൾ ഗവൺമെന്റിലെ നിരവധി മന്ത്രിമാർ എന്നിവരും മറ്റ് വിശിഷ്ടാതിഥികളിൽ ഉൾപ്പെടുന്നു.
തദവസരത്തിൽ സന്നിഹിതരായിരുന്ന 2500-ഓളം സന്യാസിമാർ, ബുദ്ധമത പണ്ഡിതർ, അന്തർദേശീയ പ്രതിനിധികൾ തുടങ്ങിയവരെ ഇരു പ്രധാനമന്ത്രിമാരും അഭിസംബോധന ചെയ്തു.
സാംസ്കാരിക മന്ത്രാലയം
ഇന്ത്യയിലെ മ്യൂസിയങ്ങളുടെ പുനരാവിഷ്കാരം ' എന്ന വിഷയത്തെക്കുറിച്ചുള്ള ആദ്യ ആഗോള ഉച്ചകോടി ശ്രീ ജി. കിഷൻ റെഡ്ഡി നാളെ ഉദ്ഘാടനം ചെയ്യും.
ന്യൂ ഡൽഹി, ഫെബ്രുവരി 14, 2022
'ഇന്ത്യയിലെ മ്യൂസിയങ്ങളുടെ പുനരാവിഷ്കാരം ' എന്ന വിഷയത്തിൽ ഹൈദരാബാദിൽ, 2022 ഫെബ്രുവരി 15-16 തീയതികളിൽ ഇതാദ്യമായി 2 ദിവസത്തെ ആഗോള ഉച്ചകോടി കേന്ദ്ര സാംസ്കാരിക മന്ത്രാലയം സംഘടിപ്പിക്കുന്നു. ഉച്ചകോടി കേന്ദ്ര സാംസ്കാരിക ടൂറിസം മന്ത്രി ശ്രീ ജി. കിഷൻ റെഡ്ഡി ഉദ്ഘാടനം ചെയ്യും.രണ്ട് ദിവസങ്ങളിലായി ഓൺലൈനായി നടക്കുന്ന,പൊതുജനങ്ങൾക്കും പങ്കെടുക്കാവുന്ന പരിപാടിയിൽ ഇന്ത്യ, ഓസ്ട്രേലിയ, ഫ്രാൻസ്, ഇറ്റലി, സിംഗപ്പൂർ, യുണൈറ്റഡ് അറബ് എമിറേറ്റ്സ്, യുണൈറ്റഡ് കിംഗ്ഡം തുടങ്ങിയ രാജ്യങ്ങളിൽ നിന്നുള്ള തല്പര കക്ഷികൾ ഭാഗമാകും. ഏകദേശം 2,300 പേർ ഇതിനകം പരിപാടിയിൽ പങ്കെടുക്കാൻ രജിസ്റ്റർ ചെയ്തിട്ടുണ്ട്.
ആസാദി കാ അമൃത് മഹോത്സവിന്റെ ഭാഗമായാണ് ഉച്ചകോടി സംഘടിപ്പിക്കുന്നത്.
മ്യൂസിയം വികസന, പരിപാലന മേഖലയിലെ മികച്ച സമ്പ്രദായങ്ങളും തന്ത്രങ്ങളും ചർച്ച ചെയ്യുന്നതിനായി ആഗോള ഉച്ചകോടിയിൽ, ഇന്ത്യയിലെയും ലോകമെമ്പാടുമുള്ള ഈ രംഗത്തെ പ്രമുഖർ, വിദഗ്ധർ, എന്നിവർ ഒരുമിച്ച് ചേരും . 25-ലധികം മ്യൂസിയോളജിസ്റ്റുകളും മ്യൂസിയം പ്രൊഫഷണലുകളും, മ്യൂസിയങ്ങളുടെ പുനർരൂപകൽപ്പന മുൻഗണനകളും സമ്പ്രദായങ്ങളും പരിശോധിക്കും. ഈ ഉച്ചകോടിയിലൂടെ പുതിയ മ്യൂസിയങ്ങൾ വികസിപ്പിക്കുന്നതിനും, ഒരു നവീകരണ ചട്ടക്കൂട് പരിപോഷിപ്പിക്കുന്നതിനും, ഇന്ത്യയിൽ നിലവിലുള്ള മ്യൂസിയങ്ങളെ പുനരുജ്ജീവിപ്പിക്കുന്നതിനുമുള്ള ഒരു രൂപരേഖ സൃഷ്ടിക്കുന്നത് ലക്ഷ്യമിടുന്നു.
ഇന്ത്യയിലെ 1000-ത്തിലധികം മ്യൂസിയങ്ങൾ രാജ്യത്തിന്റെ സാംസ്കാരിക പൈതൃകം പ്രദർശിപ്പിക്കുന്നതിനും സംരക്ഷിക്കുന്നതിനും മാത്രമല്ല, ഭാവി തലമുറകളെ ബോധവൽക്കരിക്കാനും സഹായകമാണെന്ന് ഉച്ചകോടിയെക്കുറിച്ച് സംസാരിച്ച ശ്രീ ജി.കിഷൻ റെഡ്ഡി പറഞ്ഞു.
ഓൺലൈൻ ഉച്ചകോടിയിൽ, വാസ്തുവിദ്യയും പ്രവർത്തനപരമായ ആവശ്യങ്ങളും; പരിപാലനം ; ശേഖരങ്ങൾ ; വിദ്യാഭ്യാസവും പ്രേക്ഷക ഇടപഴകലും എന്നീ നാല് വിശാലമായ ആശയങ്ങൾ ഉൾക്കൊള്ളുന്നു .
പങ്കെടുക്കുന്നതിന് ഇവിടെ സൈൻ അപ്പ് ചെയ്യുക: https://www.reimaginingmuseumsinindia.com/
IE/SKY
(Visitor Counter : 198
പ്രധാനമന്ത്രിയുടെ ഓഫീസ്
റാം മനോഹർ ലോഹ്യയുടെ ജന്മവാർഷികത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
റാം മനോഹർ ലോഹ്യയുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഡോ. റാം മനോഹർ ലോഹ്യ ജിയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. ഇന്ത്യയുടെ സ്വാതന്ത്ര്യസമരത്തിന് വലിയ സംഭാവനകൾ നൽകിയ അദ്ദേഹം ഉയർന്ന ബൗദ്ധികവും പ്രഗത്ഭനുമായ ചിന്തകനായിരുന്നു, പിന്നീട് സമർപ്പിതനായ നേതാവും എംപിയുമായി. ശക്തമായ ഒരു ഇന്ത്യയ്ക്കായുള്ള അദ്ദേഹത്തിന്റെ കാഴ്ചപ്പാട് നിറവേറ്റാൻ ഞങ്ങൾ കഠിനമായി പരിശ്രമിക്കുന്നു.
മന്ത്രിസഭ
ടെലികോം സേവന മേഖല അഭിമുഖീകരിക്കുന്ന സാമ്പത്തിക സമ്മര്ദ്ദം ലഘൂകരിക്കാനുള്ള നിര്ദ്ദേശങ്ങള്ക്ക് മന്ത്രിസഭയുടെ അംഗീകാരം
രാജ്യത്തെ ടെലികോം മേഖല അഭിമുഖീകരിക്കുന്ന സാമ്പത്തിക സമ്മര്ദ്ദങ്ങള് ലഘൂകരിക്കുന്നതിനുള്ള നിര്ദ്ദേശങ്ങള്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നിര്ദ്ദേശങ്ങള് താഴെ പറയുന്നു:
സ്പെക്ട്രം ലേലത്തിന്റെ 2020-21 ലേയും 2021-22ലേയും തുക നല്കുന്നതില് വീഴ്ച വരുത്തിയ ടെലികോം സേവന ദാതാക്കള്ക്ക് വാര്ത്താ വിനിമയ വകുപ്പ് ഒരു വര്ഷത്തേക്കോ, അല്ലെങ്കില് രണ്ടുവര്ഷത്തേക്കോ അവസരം നല്കും കുടിശിക വരുത്തിയ തുക, ടെലികോം സേവന ദാതാക്കള് നല്കേണ്ടുന്ന ബാക്കി ഗഡുക്കള് തുല്യമായി വകുപ്പ് വീതിക്കും. പലിശ സംബന്ധിച്ച് സ്പെക്ട്രം ലേല സമയത്ത് നിശ്ചയിച്ച പലിശ ഈടാക്കും.
മാറ്റിവയ്ക്കപ്പെട്ട സ്പെക്ട്രം ലേല ഗഡുക്കള് ടെലികോം സേവന ദാതാക്കളുടെ സാമ്പത്തിക സമ്മര്ദ്ദം കുറ്ക്കാന് സഹായിക്കുകയും അതുവഴി നിയമപരമായ ബാദ്ധ്യതകളും ബാങ്ക് വായ്പകളുടെ പലിശകളും അടയക്കാന് സൗകര്യമുണ്ടാക്കുകയും ചെയ്യും. ടെലികോം സേവന ദാതാക്കളുടെ തുടര്ന്നുള്ള പ്രവര്ത്തനത്തിലൂടെ തൊഴിലും സാമ്പത്തികവളര്ച്ചയും പ്രോത്സാഹിപ്പിക്കപ്പെടും. ടെലികോം സേവന ദാതാക്കളുടെ സാമ്പത്തികാരോഗ്യം മെച്ചപ്പെടുന്നത് ഉപഭോക്താക്കള്ക്ക് ഗുണനിലവാരമുള്ള സേവനം നല്കുന്നതിനുള്ള സൗകര്യമൊരുക്കും.
രണ്ടുവര്ഷത്തെ കുടിശികയുള്ള സ്പെക്ട്രം തേിരിച്ചടവ് ഗഡുക്കളാക്കി മാറ്റുന്നത് രണ്ടാഴ്ചയ്ക്കു
ള്ളില് നടപ്പാക്കും. കേന്ദ്ര വാര്ത്താ വിനിമയ മന്ത്രിയുടെ അംഗീകാരത്തോടെ ഭേദഗതി ചെയ്ത ലൈസന്സുകള് എത്രയും വേഗം വിതരണം ചെയ്യും.
(MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 15 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 186.30 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 11,191 പേർ; ചികിത്സയിലുള്ളത് ആകെ രോഗബാധിതരുടെ 0.03%
കഴിഞ്ഞ 24 മണിക്കൂറിനിടെ 810 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,07,038 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 949 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.26%; പ്രതിവാര രോഗസ്ഥിരീകരണ നിരക്ക് 0.25%
ആകെ നടത്തിയത് 83.11 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,67,213 പരിശോധനകൾ
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബീഹാർ ദിവസ് ആശംസ
പ്രധാനമന്ത്രി ശ്രീ നരേന്ദ്ര മോദി ബീഹാറിലെ ജനങ്ങൾക്ക് ബീഹാർ ദിവസ് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ബീഹാറിലെ എല്ലാ സഹോദരീ സഹോദരന്മാർക്കും ബീഹാർ ദിനാശംസകൾ. ചരിത്രപരവും സാംസ്കാരികവുമായ പൈതൃകത്താൽ സമ്പന്നമായ ഈ സംസ്ഥാനം വികസനത്തിന്റെ പുതിയ റെക്കോർഡുകൾ സൃഷ്ടിക്കുന്നത് തുടരട്ടെയെന്ന് ഞാൻ ആശംസിക്കുന്നു."
-ND-
(
ശാസ്ത്ര സാങ്കേതിക മന്ത്രാലയം
ദേശീയ ഗവേഷണ ലാബുകളിലും സര്വകലാശാലകളിലും കോവിഡ് പരിശോധനാ കേന്ദ്രങ്ങളുടെ എണ്ണം വര്ധിപ്പിക്കും
 , ടെസ്റ്റ് ചെയ്യുന്നതിനും  ഉള്ള ശേഷിയും വൈദഗ്ധ്യവും ഉള്ളവയാണ് ഈ സ്ഥാപനങ്ങളും പരിശോധനാശാലകളും. മാത്രവുമല്ല ഇവയോടനുബന്ധിച്ച് ചുറ്റുമുള്ള പ്രദേശങ്ങളിലെ നിരവധി പരിശോധാനാശാലകളെ  ഹബുമായി ബന്ധിപ്പിക്കുക വഴി വര്ധിപ്പിച്ച പരിശോധനാ സൗകര്യങ്ങളും ഉറപ്പാക്കി.
ഇന്ത്യന് മെഡിക്കല് ഗവേഷണ കൗണ്സിലിന്റെ മാര്ഗ്ഗനിര്ദ്ദേശങ്ങള് പ്രകാരം നിര്ദ്ദിഷ്ട മന്ത്രാലയങ്ങളും വകുപ്പുകളും അംഗീകരിച്ചിട്ടുള്ളവയാണ് ഈ ഹബ്ബുകള്. ബാംഗളൂര്, ഡല്ഹി, ഹൈദരാബാദ്, തിരുവനന്തപുരം, ചണ്ഡിഗഡ് ഭുവനേശ്വര്, നാഗപ്പൂര്, പൂനെ, മുംബൈ, ലക്നോ, ചെന്നൈ, കൊല്ക്കൊത്ത, വടക്കു കിഴക്കന് മേഖല, ജമ്മു- കാഷ്മിര്, അഹമ്മദാബാദ്, മധ്യപ്രദേശ്, രാജസ്ഥാന്, ബനാറസ്, പാലാംമ്പൂര്, ഡല്ഹി സിറ്റി എന്നിവിടങ്ങളിലാണ് ഹബ്ബുകളുടെ നഗര/ മേഖലാ കൂട്ടം സ്ഥാപിച്ചിരിക്കുന്നത്.
ജൈവസാങ്കേതിക വിദ്യ വകുപ്പിന്റെ കീഴില് പ്രവര്ത്തിക്കുന്ന ഏഴ് സ്വയംഭരണ സ്ഥാപനങ്ങ ള്ക്കും ഇന്ത്യന് മെഡിക്കല് ഗവേഷണ കൗണ്സില് ഹബ്ബുകളായി അംഗീകാരം നല്കിയിട്ടുണ്ട്.
ഇതു വഴി നാലാഴ്ച്ചകള് കൊണ്ട് ഏകദേശം 1,70,000 കോവിഡ് പരിശോധനകള് നടത്തിക്കഴിഞ്ഞു. അടുത്ത നാല് ആഴ്ച്ചകള്ക്കുള്ളില് ഈ നഗര/ മേഖലാ കൂട്ടങ്ങളുടെ സംഖ്യ 50 ആക്കുകയും രാജ്യത്തിന്റെ വിദൂരപ്രദേശങ്ങളില് ഇവയുടെ സേവനം ലഭ്യമാക്കുകയും ചെയ്യും.
വാണിജ്യ വ്യവസായ മന്ത്രാലയം
സബ്സിഡികളെആശ്രയിക്കുന്നത് നിര്ത്തണമെന്ന് കയറ്റുമതിവ്യവസായികളോട്കേന്ദ്രമന്ത്രി പീയുഷ്ഗോയല്
കേന്ദ്രത്തില് നിന്നുംലഭിക്കുന്ന സഹായധനത്തെയും, സബ്സിഡിയെയും ആശ്രയിക്കുന്നത് നിര്ത്തണമെ യറ്റുമതിവ്യവസായ പ്രതിനിധികളോട്കേന്ദ്രമന്ത്രി പീയുഷ്ഗോയല്ആവശ്യപ്പെട്ടു.വ്യവസായത്തെ കൂടുതല് മത്സരക്ഷമമാക്കാന് സ്വാശ്രയശീലരാവണമെന്നുംഅദ്ദേഹംഅവരെഉദ്ബോധിപ്പിച്ചു.
കേന്ദ്ര വാണിജ്യവ്യവസായ മന്ത്രാലയവുംവിദേശവ്യാപാര ഡയറക്ടറേറ്റ് ജനറലും ന്യൂഡല്ഹിയില്ഇന്ന്സംഘടിപ്പിച്ച യോഗത്തില്സംസാരിക്കുകയായിരുന്നുഅദ്ദേഹം.
സബ്സിഡികള്എടുത്തുകളഞ്ഞപ്പോള് ബിസിനസ്സ്വളര്ന്നതിന്റെഏറ്റവും നല്ല ഉദാഹരണമാണ്എല്.ഇ.ഡി ബള്ബുകളെന്ന്കേന്ദ്രമന്ത്രി ചൂണ്ടിക്കാട്ടി. വര്ദ്ധിച്ച ഉല്പാദനത്തിന്റെ ഫലമായിഎല്.ഇ.ഡി ബള്ബുകള്താങ്ങാവുന്ന വിലയ്ക്ക്ഇന്ന്ലഭ്യമാണ്. ഉല്പാദനം വന് തോതില്ഉയര്ന്നാല്ആഭ്യന്തര നിര്മ്മാണവും ബിസിനസ്സുംകൂടുതല്വളരുകയുംഅതുവഴിഇറക്കുമതി നിര്ത്തലാക്കാനും ഗുണനിലവാരംഉയര്ത്താനും കഴിയുമെന്നും ശ്രീ. പീയുഷ്ഗോയല് പറഞ്ഞു.
ND/MRD
(Visitor Counter : 41
പ്രധാനമന്ത്രിയുടെ ഓഫീസ്
ബാലാസാഹേബ് താക്കറെയുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ശ്രീ ബാലാസാഹേബ് താക്കറെയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രീ ബാലാസാഹേബ് താക്കറെയുടെ ജയന്തി ദിനത്തിൽ ഞാൻ അദ്ദേഹത്തിന് ആദരാഞ്ജലികൾ അർപ്പിക്കുന്നു. എന്നും ജനങ്ങളോടൊപ്പം നിന്ന ഒരു മികച്ച നേതാവായി അദ്ദേഹം എക്കാലവും ഓർമ്മിക്കപ്പെടും."
ഷിപ്പിങ് മന്ത്രാലയം
കൊച്ചി കപ്പൽ ശാലയിൽ നിർമ്മിച്ച അഞ്ച് യാനങ്ങൾ കേന്ദ്ര ഷിപ്പിംഗ് മന്ത്രി ഒരേസമയം പുറത്തിറക്കി
ന്യൂഡൽഹി: നവംബർ 1, 2021
കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന്, കൊച്ചി കപ്പൽ ശാലയിൽ നിർമ്മിച്ച  അഞ്ച് യാനങ്ങൾ ഒരേസമയം പുറത്തിറക്കി. മൂന്ന് ദിവസത്തെ സന്ദർശനത്തിനായാണ് മന്ത്രി കൊച്ചിയിലെത്തിയത്. മന്ത്രിയായി ചുമതലയേറ്റ ശേഷം ആദ്യമായാണ് അദ്ദേഹം കൊച്ചിയിലെ പൊതുമേഖലാ സ്ഥാപനത്തിലെത്തുന്നത്. CSL-ലെ ഏറ്റവും മുതിർന്ന അഞ്ച് വനിതാ ജീവനക്കാരാണ് യാനങ്ങൾ പുറത്തിറക്കിയത്.
ബോർഡർ സെക്യൂരിറ്റി ഫോഴ്സിനായി മൂന്ന് ഫ്ലോട്ടിംഗ് ബോർഡർ ഔട്ട്-പോസ്റ്റുകളുടെയും , നോർവേയിലെ അസ്കോ  മാരിടൈം എഎസിനായി നിർമ്മിച്ച ലോകത്തിലെ ആദ്യത്തെ പൂർണ്ണ ഇലക്ട്രിക്ക് ഓട്ടോണമസ് ഫെറികളികളുടെ നിരയിലെ രണ്ട് ഇലക്ട്രിക് ഓട്ടോണമസ് ഫെറികളുടെയും ഉദ്ഘാടനം മന്ത്രി നിർവ്വഹിച്ചു.
കപ്പൽ വ്യവസായത്തിന് സാങ്കേതികവും സുസ്ഥിരവുമായ പരിഹാരങ്ങൾ നിർദ്ദേശിക്കുന്നതിൽ CSL-ന്റെ സംഭാവനകളെ മന്ത്രി അഭിനന്ദിച്ചു. രാജ്യത്തെ ആദ്യത്തെ തദ്ദേശീയ വിമാനവാഹിനിക്കപ്പലായ  ഐഎൻഎസ് വിക്രാന്തിന്റെ നിർമാണത്തിലും CSL-നെ അദ്ദേഹം അഭിനന്ദിച്ചു.
(ഭൂവിസ്തൃതിയുടെ വിപുലീകരണത്തിനും ശേഷി വർധിപ്പിക്കുന്നതിനുമുള്ള ശ്രമങ്ങളിൽ കേന്ദ്ര സർക്കാർ കൊച്ചി കപ്പൽ ശാലയ്ക്ക് എല്ലാ പിന്തുണയും നൽകുന്നുണ്ടെന്ന് ശ്രീ സോനോവാൾ പറഞ്ഞു. മാരിടൈം ഇന്ത്യ വിഷൻ 2030 വഴി, കപ്പൽ നിർമ്മാണത്തിനും കപ്പൽ അറ്റകുറ്റപ്പണികൾക്കുമുള്ള ലക്ഷ്യസ്ഥാനമാക്കി ഇന്ത്യയെ മാറ്റാനാണ് സർക്കാർ ലക്ഷ്യമിടുന്നത്. ഈ ഉദ്യമത്തിൽ CSL പ്രധാന പങ്കാളിയാണ്.
CSL-ന്റെ സമ്പന്നമായ 50 വർഷത്തെ ചരിത്രത്തെ ചിത്രീകരിക്കുന്ന ഷിപ്പ് മോഡൽ റൂമായ ‘സ്മൃതി’, CSL പരിസരത്ത് മന്ത്രി ഉദ്ഘാടനം ചെയ്തു. കഴിഞ്ഞ അഞ്ച് പതിറ്റാണ്ടുകളായി CSL നിർമ്മിച്ച പ്രധാന കപ്പലുകളുടെ മാതൃകകൾ ‘സ്മൃതി’ യിൽ പ്രദർശിപ്പിക്കുന്നു. CSL-ന്റെ CSR സംരംഭങ്ങളെ അടിസ്ഥാനമാക്കിയുള്ള ഒരു കോഫി ടേബിൾ ബുക്കും മന്ത്രി പ്രകാശനം ചെയ്തു.
സന്ദർശന വേളയിൽ മന്ത്രി CSL -ന്റെ നിർമ്മാണശാലയുടെ പ്രവർത്തനങ്ങൾ അവലോകനം ചെയ്യുകയും കപ്പൽ നിർമ്മാണ അറ്റകുറ്റപ്പണി കേന്ദ്രം സന്ദർശിക്കുകയും ചെയ്തു. കൊച്ചി വില്ലിംഗ്ഡൺ ഐലൻഡിൽ CSL സ്ഥാപിക്കുന്ന അന്താരാഷ്ട്ര കപ്പൽ അറ്റകുറ്റപ്പണി കേന്ദ്രവും മന്ത്രി സന്ദർശിച്ചു.
ആരോഗ്യ, കുടുംബക്ഷേമ മന്ത്രാലയം
വിദേശത്തുനിന്നും എത്തിച്ച ഓക്സിജൻ കോൺസെൻട്രേറ്ററുകൾ ക്ലീറൻസിനായി കസ്റ്റംസിൽ കെട്ടിക്കിടക്കുന്നു എന്ന വാർത്ത അവാസ്തവം
ന്യൂഡൽഹി, മെയ് 06, 2021
വിദേശത്തുനിന്നും എത്തിച്ച ഓക്സിജൻ കോൺസെൻട്രേറ്ററുകൾ കസ്റ്റംസ് അധികാരികളിൽ നിന്ന് അനുമതി ലഭിക്കുന്നതിനായി കസ്റ്റംസ് വെയർഹൗസിൽ കെട്ടിക്കിടക്കുന്നതായി ചില മാധ്യമങ്ങൾ റിപ്പോർട്ട് ചെയ്യുന്നു. എന്നാൽ ആ വാർത്ത തീർത്തും തെറ്റാണെന്നും വസ്തുതാ വിരുദ്ധവുമാണെന്നും കേന്ദ്ര പരോക്ഷനികുതി-കസ്റ്റംസ് ബോർഡ് വ്യക്തമാക്കി. ഇന്ത്യൻ കസ്റ്റംസ് എല്ലാ ചരക്കുകൾകും അതിവേഗം ക്ളിയറൻസ് നൽകുന്നുണ്ടെന്നും അത്തരം പ്രശ്നങ്ങൾ രാജ്യത്തെ ഒരു തുറമുഖത്തും നിലവിലില്ലെന്നും ബോർഡ് വ്യക്തമാക്കി.
ഇത് വരെ വിവിധ രാജ്യങ്ങളിൽ നിന്ന് 3000 ഓക്സിജൻ കോൺസെൻട്രേറ്ററുകളാണ് ലഭിച്ചത്. മൗറീഷ്യസിൽ നിന്നും 200, റഷ്യ , യുകെ നാല് ചരക്കുകളിൽ ആയി , റൊമാനിയയിൽ നിന്ന് 80, അയർലണ്ടിൽ നിന്ന് 700, തായ്ലൻഡ് , ചൈന , ഉസ്ബെക്കിസ്ഥാൻ , കൂടാതെ, തായ്വാൻ 150 എണ്ണവും ആണ് അയച്ചിട്ടുള്ളത്
ഓക്സിജൻ കോൺസെൻട്രേറ്ററുകൾ ഒന്നുകിൽ തിരിച്ചറിഞ്ഞ തൃതീയ പരിചരണ സ്ഥാപനങ്ങളിൽ എത്തിക്കുകയോ അല്ലങ്കിൽ വിതരണത്തിന് അയയ്ക്കുകയോ ചെയ്യുന്നു. കസ്റ്റംസ് വകുപ്പിന്റെ വെയർഹൗസിൽ ഓക്സിജൻ കോൺസെൻട്രേറ്ററുകളൊന്നും കെട്ടി കിടക്കുന്നില്ലെന്നും വകുപ്പ് വ്യക്തമാക്കുന്നു.
സാധന സാമഗ്രികൾ എത്തുമ്പോൾ മുതൽ മണിക്കൂറുകൾക്കുള്ളിൽ തന്നെ അവയുടെ ക്ലിയറൻസിനായി ഇന്ത്യൻ കസ്റ്റംസ് 24 മണിക്കൂറും പ്രവർത്തിക്കുന്നു. ഇതിൽ തന്നെ കോവിഡ് പ്രതിരോധവുമായി ബന്ധപ്പെട്ട ചരക്കുകൾക്ക് ഉയർന്ന മുൻഗണനയാണ് നൽകുന്നത്.
നിരീക്ഷണത്തിനും ക്ലിയറൻസിനുമായി നോഡൽ ഓഫീസർമാർക്ക് ഇ-മെയിലിൽ അലേർട്ടുകൾ ലഭിക്കുമ്പോൾ തന്നെ, മുതിർന്ന ഉദ്യോഗസ്ഥരുടെ നേതുത്വത്തിൽ നിരീക്ഷണവും നടക്കുന്നു.
RRTN/SKY
(Visitor Counter : 181
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ഫ്രഞ്ച് പ്രസിഡന്റ് ഇമ്മാനുവൽ മാക്രോണും തമ്മിൽ ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഫ്രഞ്ച് പ്രസിഡന്റ് ഇമ്മാനുവൽ മാക്രോണുമായി ഫോണിൽ സംസാരിച്ചു.
ഉക്രൈനിലെ നിലവിലെ സ്ഥിതിഗതികൾ ഇരു നേതാക്കളും ചർച്ച ചെയ്തു. തുടരുന്ന ശത്രുതയെക്കുറിച്ചും ഉക്രെയ്നിലെ മാനുഷിക സ്ഥിതി വഷളാകുന്നതിനെക്കുറിച്ചും അവർ തങ്ങളുടെ ആശങ്കകൾ പങ്കുവെച്ചു.
ശത്രുത അവസാനിപ്പിക്കാനും സംഭാഷണത്തിലേക്കും നയതന്ത്രത്തിലേക്കും മടങ്ങിവരാനുമുള്ള ഇന്ത്യയുടെ നിരന്തരമായ അഭ്യർത്ഥന പ്രധാനമന്ത്രി മോദി ആവർത്തിച്ചു. അന്താരാഷ്ട്ര നിയമം, യുഎൻ ചാർട്ടർ, എല്ലാ രാജ്യങ്ങളുടെയും പ്രാദേശിക സമഗ്രത, പരമാധികാരം എന്നിവയോടുള്ള ബഹുമാനം മുതലായവ സമകാലിക ലോകക്രമത്തിന് അടിവരയിടുന്നുവെന്ന ഇന്ത്യയുടെ വിശ്വാസത്തെ അദ്ദേഹം ഊന്നിപ്പറഞ്ഞു.
പ്രധാനമന്ത്രി ശ്രീ നരേന്ദ്ര മോദിയും ഫ്രഞ്ച് റിപ്പബ്ലിക് പ്രസിഡന്റ് ഇമ്മാനുവൽ മാക്രോണും തമ്മിൽ ഫോൺ സംഭാഷണം
പ്രധാനമന്ത്രി ശ്രീ നരേന്ദ്ര മോദി ഇന്ന് ഫ്രഞ്ച് റിപ്പബ്ലിക് പ്രസിഡന്റ് ഇമ്മാനുവൽ മാക്രോണുമായി ഫോണിൽ സംസാരിച്ചു.
ഉക്രൈനിലെ നിലവിലെ സ്ഥിതിഗതികൾ ഇരു നേതാക്കളും ചർച്ച ചെയ്തു. തുടരുന്ന ശത്രുതയെക്കുറിച്ചും ഉക്രെയ്നിലെ മാനുഷിക സ്ഥിതി വഷളാകുന്നതിനെക്കുറിച്ചും അവർ തങ്ങളുടെ ആശങ്കകൾ പങ്കുവെച്ചു.
ശത്രുത അവസാനിപ്പിക്കാനും സംഭാഷണത്തിലേക്കും നയതന്ത്രത്തിലേക്കും മടങ്ങിവരാനുമുള്ള ഇന്ത്യയുടെ നിരന്തരമായ അഭ്യർത്ഥന പ്രധാനമന്ത്രി മോദി ആവർത്തിച്ചു. അന്താരാഷ്ട്ര നിയമം, യുഎൻ ചാർട്ടർ, എല്ലാ സംസ്ഥാനങ്ങളുടെയും പ്രാദേശിക സമഗ്രത, പരമാധികാരം എന്നിവയോടുള്ള ബഹുമാനം സമകാലിക ലോകക്രമത്തിന് അടിവരയിടുന്നുവെന്ന ഇന്ത്യയുടെ വിശ്വാസത്തെ അദ്ദേഹം ഊന്നിപ്പറഞ്ഞു.
ഇരു കക്ഷികളും തമ്മിലുള്ള ചർച്ചകളെ പ്രധാനമന്ത്രി സ്വാഗതം ചെയ്യുകയും എല്ലാ ജനങ്ങൾക്കും സ്വതന്ത്രവും തടസ്സമില്ലാത്തതും സുഗമമായ സഞ്ചാരവും ഉറപ്പാക്കേണ്ടതിന്റെ പ്രാധാന്യത്തെക്കുറിച്ച് ഊന്നിപ്പറയുകയും ചെയ്തു.
സംഘർഷ മേഖലകളിൽ നിന്ന് പൗരന്മാരെ ഒഴിപ്പിക്കാനും ദുരിതബാധിതർക്ക് മരുന്നുകൾ ഉൾപ്പെടെയുള്ള അടിയന്തര ദുരിതാശ്വാസ സാമഗ്രികൾ അയയ്ക്കാനുമുള്ള ഇന്ത്യയുടെ ശ്രമങ്ങളെക്കുറിച്ചും പ്രധാനമന്ത്രി പ്രസിഡന്റ് മാക്രോണിനെ അറിയിച്ചു.
-ND-
(
ആരോഗ്യ, കുടുംബക്ഷേമ മന്ത്രാലയം
ഡോക്ടർമാർ, നഴ്സുമാർ, പാരാമെഡിക്കുകൾ തുടങ്ങിയവർക്കുള്ള നാഷണൽ എമർജൻസി ലൈഫ് സപ്പോർട്ട് കോഴ്സുകൾക്ക് ഡോ. ഭാരതി പ്രവീൺ പവാർ തുടക്കം കുറിച്ചു
ഡോക്ടർമാർ, നഴ്സുമാർ, മെഡിക്കല് കാര്യങ്ങളില് സഹായിക്കുന്നതിന് പരിശീലനം നേടിയവർ
 തുടങ്ങിയവർക്കുള്ള നാഷണൽ എമർജൻസി ലൈഫ് സപ്പോർട്ട്  കോഴ്സുകൾക്ക് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് തുടക്കം കുറിച്ചു. പരിശീലന മൊഡ്യൂളുകൾക്ക് പുറമെ, NELS കോഴ്സ് നടപ്പിലാക്കുന്നതിനായി എല്ലാ സംസ്ഥാന/കേന്ദ്രഭരണ പ്രദേശങ്ങളിലും പരിശീലനത്തിനുള്ള അടിസ്ഥാന സൗകര്യങ്ങൾ വികസിപ്പിക്കുന്നതും, ആശുപത്രികളിലെ അത്യാഹിത വിഭാഗങ്ങളിലും ആംബുലൻസ് സേവനങ്ങളിലും പ്രവർത്തിക്കുന്ന ഡോക്ടർമാർ, നഴ്സുമാർ, പാരാമെഡിക്കുകൾ തുടങ്ങിയവരെ പരിശീലിപ്പിക്കുന്നതിനുള്ള പരിശീലകരുടെ ഒരു കാഡർ സൃഷ്ടിക്കുന്നതും പ്രോഗ്രാമിന്റെ ഭാഗമാണ്.
നമ്മുടെ ജനസംഖ്യാപരമായ പ്രത്യേകതകളും ആവശ്യങ്ങളും മുൻഗണനകളും പരിഗണിക്കാതെ, ചില അടിയന്തരസാഹചര്യങ്ങൾക്ക് മാത്രമായി പരിമിതപ്പെടുത്തിയിരിക്കുന്നചെലവേറിയ വിദേശ മൊഡ്യൂളുകളെയും പണമടച്ചുള്ള കോഴ്സുകളെയും ഇതുവരെ ആശ്രയിക്കേണ്ടി വന്നിരുന്നതായി കേന്ദ്രമന്ത്രി പറഞ്ഞു. NELS ഇന്ത്യൻ സാഹചര്യങ്ങളെ അടിസ്ഥാനമാക്കിയുള്ളതും ഇന്ത്യയിൽ വികസിപ്പിച്ചതുമായ നിലവാരമുള്ള പാഠ്യപദ്ധതിയാണെന്ന് മന്ത്രി പറഞ്ഞു.
സംസ്ഥാനങ്ങളിലെ മെഡിക്കൽ കോളേജുകളിൽ NELS നൈപുണ്യ കേന്ദ്രങ്ങൾ സ്ഥാപിക്കുന്നതിനുള്ള നിർദ്ദേശങ്ങൾ സമർപ്പിക്കാൻ അഭ്യർത്ഥിച്ച മന്ത്രി, സംസ്ഥാനത്തെ എമർജൻസി കെയർ സേവനങ്ങളുടെ ഗുണനിലവാരം മെച്ചപ്പെടുത്തുന്നതിന് പരിശീലനങ്ങൾ പ്രവർത്തനക്ഷമമാക്കുക മാത്രമല്ല, പരമാവധി പ്രയോജനപ്പെടുത്തുകയും ചെയ്യുന്നുവെന്ന് ഉറപ്പാക്കാനും എല്ലാ നൈപുണ്യ കേന്ദ്രങ്ങളോടും അഭ്യർത്ഥിച്ചു. ഈ സംരംഭം വിജയകരമാക്കുന്നതിന് പങ്കെടുക്കുന്ന സ്ഥാപനങ്ങളുമായി പതിവായി ഇടപഴകാനും അവരുടെ പ്രവർത്തനങ്ങൾ നിരീക്ഷിക്കാനും ഡിസാസ്റ്റർ മാനേജ്മെന്റ് സെല്ലിനോട് അവർ അഭ്യർത്ഥിച്ചു.
NELS സംരംഭം, ഒരു പൊതുവായ എമർജൻസി ലൈഫ് സപ്പോർട്ട് നൽകാനും മെഡിക്കൽ അത്യാഹിതങ്ങൾ മൂലമുള്ള മരണനിരക്ക് കുറയ്ക്കാനും പരിശീലനം സിദ്ധിച്ച ഡോക്ടർമാരുടെയും നഴ്സുമാരുടെയും പാരാമെഡിക്കുകളുടെ ഒരു സംഘത്തെ രാജ്യത്ത് സജ്ജമാക്കും. മെഡിക്കൽ എമർജൻസി, സർജിക്കൽ എമർജൻസി, കാർഡിയാക് എമർജൻസി, റെസ്പിറേറ്ററി എമർജൻസി, ട്രോമയുമായി ബന്ധപ്പെട്ട അത്യാഹിതങ്ങൾ, പ്രസവചികിത്സാ അത്യാഹിതങ്ങൾ, പീഡിയാട്രിക് എമർജൻസി, പാമ്പ് കടി, വിഷബാധ മുതലായവയുടെ മാനേജ്മെന്റും NELS കോഴ്സ് പ്രതിപാദിക്കുന്നു.
(Visitor Counter : 102